
Menighedsrådsmøde i Præstø Kirke d. 08. september 2026 kl. 18.30
Sted: Kirkehuset, Præstø

Til stede: 	Per Mikkelsen (PUM), Henrik Jarltoft (HJ), Nikolaj W. Reichel (NWR), Lisbet Hebo (LH), Lisbeth Mannerup Nielsen (LMN), Dorte Wedersøe Schelde (DWS), Anni Reichel (AR)

Afbud fra:	Jakob Helles (JH)


DAGSORDEN	

1. Meddelelser (præst, kirkeværge, kasserer, kontaktperson, formand, medarbejderrepræsentant, aktivitetsudvalg)
2. Regnskab og budget
3. Bygningsønsker (køkken, graverkontor)
4. Orientering fra Provstiudvalget
5. Fælles menighedsmøde 6. oktober
6. Jubilæum Charlotte Dagnæs-Hansen 22/11-26
7. Eventuelt

Ad 1. Meddelelser: De under punktet nævnte personer informerede om hver deres virke, særligt bemærkes det, at Lisbeth præst har indledt et samarbejde med præst Lisbeth Froholdt fra Vordingborg Kirke samt Majse Albrecht (forfatter til bog om demens) om en møderække for pårørende til demente borgere. 
Kirkeværge Anni meddelte, at udskiftning af tagrender og nedløbsrør startes medio oktober og forventes at være færdiggjort på 14 dage.
Medarbejderrepræsentant Dorte gjorde opmærksom på, at takstbladet bør revideres, så det forstås, hvad kirkelige handlinger uden tilknytning til provstiet koster (dåb, konfirmation, vielse og begravelse/bisættelse).
 Denne indtægtsmulighed skal have opmærksomhed.
Øvrige meddelelser er taget ad notam.

Ad 2: Regnskab og budget: regnskab og budget blev kort gennemgået af formand og kasserer og accepteret. Statusrapporten for Q2 blev godkendt.
Revisorfirmaet Beierholm efterlyser kopi af tilbud på 2 døre og vinduer leveret tidligere til præstegården. Sagen undersøges sammen med Skibinge. 


Ad 3: Bygningsønsker: Kirkeværge Anni har sammen med graver John kigget køkken og lille møderum igennem og noteret ønsker til forbedring. Ved samme lejlighed drøftedes graverholdets kontor/opholdsfaciliteter, der trænger til et gennemsyn samt behovsanalyse. Disse ønsker bør bearbejdes og indgå i fremtidige økonomiansøgninger. Sagen tages op igen ved kommende møder.

Ad 4: Orientering fra Provstiudvalget: 1.9. blev der afholdt budgetsamråd i Provstiet, hvor præst Lisbeth, formand Per, kasserer Henrik samt kirkeværge Anni deltog. 
Provstiet råder over en god formue, så 5%-midlerne erstattes af 18%-midler, og af den pulje uddeles midler til sognene. Præstø sogn tildeles 310.000,- kr. og Skibinge 78.000,- kr. under hensyntagen til sognenes aktivitetsniveau. 
Desuden kan vi glæde os over godkendelse af vores ansøgning om en kirke/kulturmedarbejder på halv tid i en prøveperiode af 2 år. Stillingsopslag skal udformes, så jobbet kan besættes 1. januar 2027.

Ad 5: Fælles menighedsmøde 6. oktober:  Sammen med Skibinge kirke skal vi afholde menighedsmøde på samme dag som er berammet til almindeligt menighedsrådsmøde. Der skal gøres en god indsats for at få fulde huse, f.eks. ved annonce i ugeavisen og på facebook. 

Ad 6: Jublæum for organist Charlotte Dagnæs-Hansen d. 22. november:
Fejringen skal foregå i Præstø Kirkehus. Idéer til fejring blev drøftet og skal yderligere bearbejdes. 

Ad 7: Eventuelt: løst og fast blev drøftet.


Mødet slut kl. 22.00.




Ref. AR

